ҮЛГІЛІК

ШАРТ № _____________П-2026

жарияланған шығармаларды жария түрде орындағаны үшін сыйақы төлеу туралы
Алматы қ. «____»______2026 ж.

Авторлық және сабақтас құқықтар иеленушілерінің мүліктік құқықтарын ұжымдық негізде басқаратын ұйым ретінде әрекет ететін, бұдан әрі – «Ұйым» деп аталатын «Аманат» авторлық және сабақтас құқықтарды қорғау жөніндегі коммерциялық емес ұйымы» жеке мекемесі тұлғасында, Жарғы негізінде әрекет ететін Бас директор Л.Ю. Балмағамбетова бір тараптан, және

Бұдан әрі «Пайдаланушы» деп аталатын ___________________, ____________________ негізінде әрекет ететін _________ тұлғасында, екінші тараптан, бірлесіп «Тараптар» деп аталатындар, Қазақстан Республикасының қолданыстағы заңнамасының талаптарын орындау мақсатында және мына жайттарды ескере отырып:

• Пайдаланушы шығармалардың жария түрде орындалуын ұйымдастырады және осы шарттың шарттарында жарияланған шығармаларды жария түрде орындағаны үшін тиісті сыйақыны төлеуді қалайды;

• Ұйым құқық иеленушілермен авторлық және сабақтас құқықтар иеленушілерге шығармаларды пайдаланғаны үшін сыйақы жинауға, бөлуге және төлеуге тиісінше уәкілеттік берілген және Қазақстан Республикасы Әділет министрлігінің Зияткерлік меншік құқықтары жөніндегі комитеті берген тиісті аккредитациялары бар,

· төмендегілер туралы осы шартты жасасты:

1. НЕГІЗГІ ҰҒЫМДАР

1.1 Автор – шығармашылық еңбегімен ғылым, әдебиет, өнер шығармасын жасаған жеке тұлға.

1.2 Каталог – осы Шартта көзделген тәсілдермен пайдаланғаны үшін сыйақы алу құқығы Орындаушыға тиесілі Орындаулардың жиынтығы;

1.3 Тізілім (Реестр) – Қоғамның құқық иеленушілер, Қоғамға басқаруға берілген құқықтар, сондай-ақ сабақтас құқықтар объектілері туралы мәліметтерді қамтитын деректер базасы;

1.4 Пайдаланушы – осы Шарт шеңберінде шығармаларды жария түрде орындауды ұйымдастырушы;

1.5 Сыйақы – осы Шартқа сәйкес жасалған Сыйақы төлеу туралы шарттар негізінде Қоғамның Пайдаланушылардан жинайтын сыйақысы;

1.6 Қоғам құжаттары – белгіленген тәртіппен бекітілген, Сыйақы төлеу туралы шарттарды жасасу тәртібін, Сыйақыны жинау, бөлу және төлеу тәртібін, аударымдар мөлшерін, сондай-ақ Қоғам қызметінің басқа да мәселелерін айқындайтын Қоғамның құжаттары, нұсқаулықтары, қаулылары, өкімдері және басқа да ішкі актілері;

1.7 Жария түрде орындау – отбасы мүшелері болып табылмайтын тұлғалар қатысатын немесе қатыса алатын орындарда техникалық құралдардың көмегімен немесе кез келген өзге тәсілмен шығарманы мәнерлеп оқу, ойнау, билеу немесе өзге де тәсілмен орындау;

1.8 Құқық иеленуші – авторлық құқықтарға қатысты автор (оның мұрагерлері), орындаушы (оның мұрагерлері).

1.9 Шығармалар – музыкалық шығармалар (мәтіні бар және мәтіні жоқ), аудиовизуалды шығармалар (тиісті техникалық құрылғылардың көмегімен көру және есту (дыбыспен сүйемелденген жағдайда) қабылдауға арналған, өзара байланысты кадрлардың немесе бейнелердің (дыбыспен немесе дыбыссыз сүйемелденген) жазылған сериясынан тұратын шығарма).

1.10 ЭЦҚ – электрондық цифрлық қолтаңба.

1.11 Осы Шартта пайдаланылатын өзге де терминдер Қазақстан Республикасының заңнамасында ие болған мағынада қолданылады.

2. ШАРТТЫҢ МӘНІ

2.1. Пайдаланушы осы Шарттың шарттарына сәйкес, _______ мекенжайы бойынша орналасқан _________________ сахналық алаңында, сағат ___ бастап ___ дейін өтетін, Пайдаланушының _______ құрметіне ұйымдастырған, барлық ниет білдірушілер үшін кіруі тегін/ақылы болатын, «_______» деп аталатын концертте жарияланған музыкалық шығармаларды (бұдан әрі – «Шығармалар») жария түрде орындағаны үшін Ұйымға авторлық құқық иеленушілерге арналған сыйақыны төлейді.

2.2. Ұйым жиналған сыйақыны Ұйымның Ережелері мен құжаттарына сәйкес авторларға төлеуге міндеттенеді.

2.3. Пайдаланушы шығармалардың атаулары, авторлардың тектері мен бас әріптері бойынша сәйкестендірілген шығармаларды пайдалануға міндеттенеді.

2.4. Пайдаланушы музыкалық шығарма авторының бұған жазбаша келісімінсіз жасалған шығармаларға өзгерістер немесе толықтырулар енгізуге, сондай-ақ оларды қысқартып пайдалануға құқылы емес.

2.5. Осы шарт онда аталмаған шығармаларды пайдалану тәсілдеріне қолданылмайды, соның ішінде Пайдаланушының Орындаушыда авторлардан шығармаларды орындауға құқықтардың бар-жоғын тексеру міндетін жоққа шығармайды. Шараны (спорттық, музыкалық немесе өзге де шараны) өткізу кезінде Пайдаланушы шығарманы шарада пайдалануға автордан келісімді өз бетінше алады.

3. ҚАРЖЫЛЫҚ ШАРТТАР, ЕСЕПТЕСУ ЖӘНЕ ҚҰЖАТТАМАНЫ ҰСЫНУ ТӘРТІБІ

3.1. Осы Лицензиялық шарт шеңберінде жарияланған музыкалық шығармаларды пайдаланғаны үшін Пайдаланушы жария түрде орындау өткізілгеннен кейін 10 жұмыс күнінен кешіктірмей Ұйымның есеп айырысу шотына аудару арқылы ________ мөлшерінде сыйақы төлеуге міндетті.

3.2. Пайдаланушы жария түрде орындау өткізілгеннен кейін 5 жұмыс күнінен кешіктірмей Ұйымға шығармаларды пайдалану туралы Есепті (бұдан әрі – Есеп) нысан бойынша (осы Шартқа № 1 қосымша) 2 данада, билеттерді сатудан алынған жалпы түсім сомалары туралы мәліметтерді көрсете отырып (Шартқа № 1 қосымша) ұсынады. Есеп шынайы, толық, уәкілетті өкіл қол қойған және мөрмен куәландырылған болуы тиіс және оны уәкілетті тұлға электрондық пошта арқылы жібере алады, кейіннен қағаз тасығышта немесе ЭЦҚ-мен қол қойылған электрондық құжат форматында ұсынады. Есептің бір данасы Ұйымда, екінші данасы Пайдаланушыда сақталады.

Есепте көрсетілген қате деректер бойынша авторлар тарапынан шағымдар қойылған жағдайда, Пайдаланушы бұл шағымдарды өз қаражаты есебінен дербес шешеді.

3.3. Ұйым Пайдаланушы осы Шарттың 3.2-тармағына сәйкес ұсынатын Есепті алғаннан кейін 5 (бес) жұмыс күнінен кешіктірмей ЭСФ порталында электрондық орындалған жұмыстар актісін ұсынуға немесе Пайдаланушының электрондық мекенжайына скан-көшірмесін алдын ала жібере отырып, орындалған жұмыстар актісінің қағаз нұсқасын пошта арқылы екі данада Пайдаланушыға жіберуге, сондай-ақ егер бұл ҚР қолданыстағы заңнамасында көзделген болса, электрондық шот-фактураны ұсынуға міндеттенеді. Пайдаланушы осы құжаттарды алғаннан кейін 5 (бес) жұмыс күні ішінде электрондық орындалған жұмыстар актісін бекітуге немесе Ұйымның мекенжайына өз тарапынан қол қойылған және мөрмен (бар болса) куәландырылған орындалған жұмыстар актісінің қағаз нұсқасының бір данасын жіберуге немесе орындалған жұмыстар актісіне қол қоюдан бас тарту туралы жазбаша негізделген бас тартуды жіберуге міндеттенеді. Егер осы тармақта көрсетілген мерзімде Пайдаланушы электрондық орындалған жұмыстар актісін бекітпесе немесе Ұйымның мекенжайына қағаз нұсқасындағы қол қойылған орындалған жұмыстар актісін не негізделген бас тартуды жібермесе, онда осы Шарт бойынша құқықтар Пайдаланушыға берілген және оның пайдаланғаны болып есептеледі.

3.4. Егер Пайдаланушыда сыйақы сомасына әсер ететін өзгерістер орын алса немесе орындалатын Шығармалардың тізімі өзгерсе, Пайдаланушы бұл туралы Ұйымға хабарлауға міндетті.

3.5. Уәкілетті өкілдер:

Ұйымнан: тел.__________________ e-mail: ___________________

Пайдаланушыдан: __________________________________________________

3.6. Шарттың 3.1-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін берешек сомасының 0,1 % мөлшерінде өсімпұл төлейді, бұл Пайдаланушыны Лицензиялық шартта көзделген міндеттемелерді толық көлемде орындаудан босатпайды.

3.7. Шарттың 3.2-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін 1000 (бір мың) теңге мөлшерінде айыппұл төлейді, бұл Пайдаланушыны Шартта көзделген міндеттемелерді толық көлемде орындаудан босатпайды.

4. КЕПІЛДІКТЕР

4.1. Ұйым осы Шартқа сәйкес авторлардың өз шығармаларын жария түрде орындауға байланысты барлық ықтимал мүліктік талаптарын реттеуге кепілдік береді.

4.2. Ұйым осы Шарт шеңберінде төленетін сыйақыны тиісті құқық иеленушілерге немесе авторлардың құқықтарын ұжымдық негізде басқарумен айналысатын ұйымдарға бөлуге және төлеуге кепілдік береді.

4.3. Ұйым осы Шарттың орындалуына байланысты алынған мәліметтердің, сондай-ақ шарт талаптарының құпиялылығын сақтауға міндеттенеді және үшінші тұлғалардың ақпарат алуына негіз болатын мәліметтерді жария етпеуді қамтамасыз ету үшін барлық шараларды қабылдауға кепілдік береді. Алынған ақпарат пен шарт талаптарын үшінші тұлғаларға ашуға (шарттың орындалуын қамтамасыз етуге қатысы бар Ұйым қызметкерлерін, сондай-ақ төленетін сыйақы бойынша құқық иеленушілерді қоспағанда) Пайдаланушының жазбаша рұқсатымен немесе уәкілетті мемлекеттік органдардың талабы бойынша ғана жол беріледі.

5. ДАУЛАРДЫ ШЕШУ

5.1. Осы Шартта көзделген мәселелер бойынша немесе оған байланысты Пайдаланушы мен Ұйым арасында келіспеушіліктер мен даулар туындаған жағдайда, тараптар оларды келіссөздер жолымен шешу үшін барлық шараларды қабылдайды.

5.2. Аталған дауларды келіссөздер жолымен шешу мүмкін болмаған жағдайда, олар жауапкердің орналасқан жері бойынша сотта шешілуге тиіс.

6. ШАРТТЫҢ ҚОЛДАНЫЛУ МЕРЗІМІ, ОНЫ БҰЗУ НЕМЕСЕ ӨЗГЕРТУ ШАРТТАРЫ

6.1. Осы Шарт қол қойылған күннен бастап күшіне енеді және ___________ жылға дейін қолданылады.

6.2. Осы Шарттың қолданылу мерзімі, егер тараптардың бірі екінші тарапты оны бұзу немесе өзгерту ниеті туралы (себептерін көрсете отырып) жазбаша түрде хабардар етпесе, шарт бұзылуға немесе өзгертілуге тиіс күнге дейін 30 күннен кешіктірмей, тараптардың үнсіз келісімі бойынша әрбір келесі бір жылдық кезеңге автоматты түрде ұзартылып отырады.

6.3. Осы Шарт тараптардың келісімі бойынша бұзылуы мүмкін. Бұл ретте шартты бұзуға бастамашылық жасайтын тарап екінші тарапқа келісім бұзылуға тиіс күнге дейін 30 күннен кешіктірмей жазбаша ақпарат жіберуі тиіс.

Пайдаланушы осы келісім бойынша міндеттемелерді сақтамаған немесе авторлық сыйақы сомасын анықтау үшін қажетті дәл емес немесе толық емес мәліметтерді ұсынған жағдайларда, сондай-ақ Пайдаланушыға мерзімі өткен міндеттемелерді орындау туралы тапсырыс хатпен жіберілген ресми талаптар оны алған күннен бастап 30 күн ішінде жауапсыз қалған жағдайда, Ұйым шартты біржақты тәртіппен бұзуға құқылы.

6.4. Осы Шарттың қолданылуы тоқтатылғаннан кейін оның ережелері Пайдаланушының төлемдер бойынша міндеттемелері және осы шарттан туындайтын басқа да міндеттемелері орындалғанға дейін күшінде қалады.

7. ӨЗГЕ ДЕ ШАРТТАР

7.1. Ұйымдық-құқықтық нысаны, қызметінің сипаты өзгерген не қызметін тоқтатқан тарап бұл туралы екінші тарапқа уақтылы жазбаша хабарлайды.

7.2. Осы Шартта ескерілмеген, бірақ оның мәніне қатысты шарттар ҚР қолданыстағы заңнамасына сәйкес реттеледі.

7.3. Тараптардың әрқайсысының осы шарт бойынша міндеттемелерді орындауға байланысты шығындары тараптардың әрқайсысының өз күшімен өтеледі.

7.4. Осы Шартқа енгізілетін барлық өзгерістер мен толықтырулар жазбаша нысанда жасалған және оған тараптардың уәкілетті өкілдері қол қойған жағдайларда ғана жарамды болады.

7.6. Осы шартқа қосымшалар оның ажырамас бөлігі болып табылады.

7.7. Осы Шарт тараптардың әрқайсысы үшін бір-бірден екі данада қол қойылды.

Тараптардың мекенжайлары мен банктік реквизиттері:
Ұйым:
«Аманат» авторлық және сабақтас құқықтарды қорғау жөніндегі коммерциялық емес ұйымы» жеке мекемесі

Бас директор

_________________ /Балмағамбетова Л.Ю.

М.о.

Пайдаланушы:
№ 2 Қосымша

Ұйым:
«Аманат» авторлық және сабақтас құқықтарды қорғау жөніндегі коммерциялық емес ұйымы» жеке мекемесі

Бас директор

М.о.

